De moderne insigniene for Andreasordenen som russisk statsorden viser sankt Andreas på blåemaljert kors, satt på en dobbelhodet ørn i gull. Ørnen er utformet som Russlands riksvåpen. Ordenstegnet er opphengt i et kjede der leddene består av Russlands riksvåpen, stjerner besatt med andreaskors og en medaljong med Peter Is monogram. Ordensstjernen er i sølv og har åtte tagger. Midtmedaljongen er av rød emalje og har Russlands riksvåpen som motiv. Ordensbåndet er blått.